Blaze7451/Wiki-th-20250601 huggingface dataset:
เอาเจ้

เอาเจ้, ออจี้ หรือออเจ๊ก ( คริสต์ทศวรรษ 220– ค.ศ. 256) มีชื่อในภาษาจีนกลางว่า หู จี้ (p=Hú Jì) ชื่อรอง เหว่ย์ตู้ (p=Wěidù) เป็นขุนพลของรัฐจ๊กก๊กในยุคสามก๊กของจีน 

**ประวัติ**
เอาเจ้เป็นชาวอำเภองีหยง (義陽縣 อี้หยางเซี่ยน) เมืองงีหยง (義陽郡 อี้หยางจฺวิ้น) ซึ่งตั้งอยู่ทางตะวันออกของอำเภอถงไป่ มณฑลเหอหนานในปัจจุบัน มีข้อมูลน้อยมากเกี่ยวกับประวัติในช่วงต้นของเอาเจ้ เอาเจ้ถูกกล่าวถึงครั้งแรกในบันทึกประวัติศาสตร์เมื่อเอาเจ้รับราชการแล้วในรัฐจ๊กก๊กในยุคสามก๊กในตำแหน่งนายทะเบียน (主簿 จู่ปู้) ของจูกัดเหลียงผู้เป็นอัครมหาเสนาบดีและผู้สำเร็จราชการแทนพระองค์แห่งจ๊กก๊ก
ในปี ค.ศ. 231 ลิเงียมขุนพลจ๊กก๊กผู้รับผิดชอบการขนส่งเสบียงระหว่างการทัพที่รบกับวุยก๊กรัฐอริของจ๊กก๊ก ไม่สามารถขนส่งเสบียงไปยังแนวหน้าได้ทันเวลาที่กำหนด จึงพยายามปกปิดความผิดพลาดของตน แต่จูกัดเหลียงพบความจริง เอาเจ้ในเวลานั้นดำรงตำแหน่งเป็นรักษาการที่ปรึกาษาทัพ (參軍 ชานจฺวิน) และขุนพลราชองครักษ์สำแดงยุทธ (昭武中郎將 เจาอู่จงหลางเจี้ยง) ร่วมกับจูกัดเหลียงในการถวายฎีกาต่อเล่าเสี้ยนจักรพรรดิจ๊กก๊กให้ปลดลิเงียมจากตำแหน่งและถอดบรรดาศักดิ์
หลังการเสียชีวิตของจูกัดเหลียงในปี ค.ศ. 234 เล่าเสี้ยนทรงแต่งตั้งให้เอาเจ้เป็นผู้จัดการทัพกลาง (中典軍 จงเตี่ยนจฺวิน) และตั้งให้มีบรรดาศักดิ์เฉิงหยางถิงโหว (成陽亭侯) 
เมื่ออองเป๋งขุนพลจ๊กก๊กเสียชีวิตในปี ค.ศ. 248 ราชสำนักจ๊กก๊กแต่งตั้งให้เอาเจ้เป็นแม่ทัพพื้นที่ของเมืองฮันต๋ง (漢中 ฮั่นจง) แทนที่อองเป๋ง มอบอาญาสิทธิ์ และแต่งตั้งให้เป็นข้าหลวงมณฑล (刺史 ชื่อฉื่อ) ในนามของมณฑลกุนจิ๋วefn|ในช่วงเวลานั้นมณฑลกุนจิ๋วอยู่ในอาณาเขตของวุยก๊กที่เป็นรัฐอริของจ๊กก๊ก ดังนั้นเอาเจ้จึงเป็นข้าหลวงมณฑลแต่ในนามเท่านั้น หลายปีต่อมาเอาเจ้ได้เลื่อนขึ้นเป็นมหาขุนพลพิทักษ์ภาคตะวันตก (鎮西大將軍 เจิ้นซีต้าเจียงจฺวิน)
ในปี ค.ศ. 256 เกียงอุยขุนพลจ๊กก๊กนำทัพจ๊กก๊กออกรบกับวุยก๊ก เกียงอุยนัดแนะกับเอาเจ้ที่นำอีกกองกำลังแยกให้ยกไปบรรทบกับทัพของเกียงอุยที่อำเภอเซียงเท้ง (上邽縣 ช่างกุยเซี่ยน; อยู่ในนครเทียนฉุ่ย มณฑลกานซู่ในปัจจุบัน) แต่เอาเจ้ไม่สามารถยกกำลังมาสมทบกับเกียงอุยได้ทันกาล เกียงอุยจึงถูกทัพวุยก๊กใต้บังคับบัญชาของเตงงายตีแตกพ่าย ภายหลังเอาเจ้ได้เลื่อนตำแหน่งเป็นขุนพลม้าทะยานฝ่ายขวา (右驃騎將軍 โย่วเพี่ยวฉีเจียงจฺวิน) 
ในปี ค.ศ. 258 เกียงอุยส่งเอาเจ้ อองหำ (王含 หวาง หาน) และเจียวปิน (蔣斌 เจี่ยงปิน) ไปรักษาอำเภอเซียวเส (漢壽縣 ฮั่นโช่วเซี่ยน; ทางตะวันออกเฉียงเหนือของอำเภอเจี้ยนเก๋อ มณฑลเสฉวนในปัจจุบัน), อำเภอก๊กเสีย (樂城縣 เล่อเฉิงเซี่ยน; ปัจจุบันคืออำเภอเฉิงกู้ มณฑลฉ่านซี) และอำเภอฮั่นเสีย (漢城縣 ฮั่นเฉิงเซี่ยน; ปัจจุบันคืออำเภอเหมี่ยน มณฑลฉ่านซี) เพื่อป้องกันการบุกของวุยก๊ก
ไม่ทราบแน่ชัดของเอาเจ้เสียชีวิตในปีใด 
เอาเจ้มีชื่อเสียงในฐานะผู้ซื่อสัตย์ชอบธรรม ครั้งหนึ่งจูกัดเหลียงเคยกล่าวว่าเอาเจ้, ซุยเป๋ง (崔州平 ชุย โจวผิง), ชีซี และตั๋งโห (董和 ต่ง เหอ) เป็นสหายเพียงกลุ่มเดียวที่สามารถวิจารณ์จูกัดเหลียงและชี้ให้เห็นข้อบกพร้องของจูกัดเหลียง

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).- ฉาง ฉฺวี (ศตวรรษที่ 4). หฺวาหยางกั๋วจื้อ.- เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
หมวดหมู่:ขุนพลของจ๊กก๊ก
หมวดหมู่:นายพลจากมณฑลเหอหนาน
ยมราช

ยมราช เป็นราชทินนามที่มอบให้กับขุนนางผู้ดำรงตำแหน่งเสนาบดีกรมเวียงหรือนครบาล ซึ่งเป็นหนึ่งในสี่กรมสำคัญในระบบจตุสดมภ์ มีหน้าที่ดูแลความสงบเรียบร้อยในพระนคร ผู้ที่มีราชทินนามว่ายมราชมักจะได้รับพระราชทานบรรดาศักดิ์สูงเป็นพระยาหรือเจ้าพระยา

**รายนามผู้ดำรงตำแหน่ง**
ขุนนางที่มีราชทินนามว่ายมราช ได้แก่
ในสมัยกรุงธนบุรี:
*พระยายมราช (แบน) – ต่อมาได้เลื่อนบรรดาศักดิ์เป็นเจ้าพระยาอภัยภูเบศร
ในสมัยกรุงรัตนโกสินทร์
#พระยายมราช (อิน) – ได้รับการแต่งตั้งโดยรัชกาลที่ 1 เมื่อพระองค์ทรงขึ้นครองราชย์และก่อตั้งราชวงศ์จักรี ในปี พ.ศ. 2325 แต่ถูกถอดจากบรรดาศักดิ์เพราะความผิดพลาดในสงครามสงครามเก้าทัพ
#เจ้าพระยายมราช (บุนนาค) – ได้รับแต่งตั้งหลังสงคราม ต่อมาเลื่อนตำแหน่งเป็นเจ้าพระยามหาเสนา (สมุหกลาโหม)
#เจ้าพระยายมราช (บุญมา) – ต่อมาได้เลื่อนตำแหน่งเป็นเจ้าพระยามหาเสนา
#เจ้าพระยายมราช (น้อย บุณยรัตพันธุ์) – ดำรงตำแหน่งในรัชกาลที่ 2 ต่อมาได้เลื่อนตำแหน่งเป็นเจ้าพระยาอภัยภูธร (สมุหนายก)
#เจ้าพระยายมราช (น้อย ศรีสุริยพาหะ) – ต่อมาเลื่อนตำแหน่งเป็นเจ้าพระยามหาเสนาในรัชกาลที่ 3
#เจ้าพระยายมราช (พูน) – ดำรงตำแหน่งในรัชกาลที่ 3
#เจ้าพระยายมราช (ฉิม) – ดำรงตำแหน่งในรัชกาลที่ 3
#เจ้าพระยายมราช (บุนนาค) – ดำรงตำแหน่งในสมัย รัชกาลที่ 3 เป็นต้นตระกูลยมนาค
#เจ้าพระยายมราช (ศุข สินศุข) – หลานของกรมหลวงอินทรพิทักษ์ (พระราชโอรสของพระเจ้าตากสิน); ได้รับแต่งตั้งในปี พ.ศ. 2394 ถึงแก่อสัญกรรมในปี พ.ศ. 2398.
#เจ้าพระยายมราช (นุช บุณยรัตพันธุ์) – ต่อมาเลื่อนตำแหน่งเป็นเจ้าพระยาภูธราภัย (สมุหนายก) ในปี พ.ศ. 2406
#เจ้าพระยายมราช (ครุฑ) – เกิดเมื่อปี พ.ศ. 2351 ดำรงตำแหน่งตั้งแต่ปี พ.ศ. 2407 จนถึงแก่อสัญกรรมในปีถัดมา
#เจ้าพระยายมราช (แก้ว) – บุตรของเจ้าพระยาบดินทรเดชา; เกิดเมื่อปี พ.ศ. 2347 ถึงแก่อสัญกรรมในปี พ.ศ. 2414
#เจ้าพระยายมราช (เฉย) – ดำรงตำแหน่งตั้งแต่ปี พ.ศ. 2414 จนถึงแก่อสัญกรรมในปี พ.ศ. 2424; เป็นต้นตระกูลยมาภัย
หลังจากเจ้าพระยายมราช (เฉย) ถึงแก่อสัญกรรม ตำแหน่งเจ้ากรมนครบาลถูกปล่อยให้ว่างลง เนื่องจากมีการปฏิรูประบบการปกครองและยกเลิกระบบจตุสดมภ์ รัฐบาลได้จัดตั้งคณะกรรมการสี่ท่านเพื่อดูแลหน้าที่ในระหว่างนั้น จนกระทั่งได้มีการสถาปนากระทรวงนครบาลขึ้นในปี พ.ศ. 2435 พระเจ้าบรมวงศ์เธอ กรมพระนเรศรวรฤทธิ์ ได้รับการแต่งตั้งเป็นเสนาบดีคนแรก และในปี พ.ศ. 2450 พระยาสุขุมนัยวินิต ได้สืบตำแหน่งต่อ และต่อมาได้เลื่อนบรรดาศักดิ์เป็นเจ้าพระยายมราช (ปั้น สุขุม) ในปี พ.ศ. 2451 เจ้าพระยายมราช (ปั้น สุขุม) เป็นผู้ได้รับราชทินนามว่ายมราชเป็นคนสุดท้าย ก่อนที่กระทรวงนครบาลจะถูกรวมเข้ากับกระทรวงมหาดไทย ในวันที่ 1 สิงหาคม พ.ศ. 2465

**อ้างอิง**
หมวดหมู่:บรรดาศักดิ์ไทย
หมวดหมู่:รายชื่อผู้ดำรงตำแหน่งทางการเมืองในประเทศไทย
ยมราช (แก้ความกำกวม)

ยมราช อาจหมายถึง- ยมราช - บรรดาศักดิ์ไทยในอดีต- แยกยมราช - ทางแยกในเขตดุสิต กรุงเทพมหานคร- ป้ายหยุดรถไฟยมราช- สถานียมราช ในโครงการรถไฟฟ้าชานเมือง สายธานีรัถยา- โรงพยาบาลเจ้าพระยายมราช ในจังหวัดสุพรรณบุรี ซึ่งตั้งชื่อตามเจ้าพระยายมราช (ปั้น สุขุม) ผู้ดำรงตำแหน่งยมราชคนสุดท้าย

**ดูเพิ่ม**
 พระยายมราช
ตลาดวังหลัง

ร้านซูชิภายในตลาด
ตลาดวังหลัง เป็นตลาดที่เปิดทุกวัน ตั้งอยู่ในเขต บางกอกน้อย ใกล้กับแม่น้ำ เจ้าพระยา ในกรุงเทพมหานคร
ชื่อ "วังหลัง" หมายถึง วังหลัง ในช่วงต้นของ กรุงรัตนโกสินทร์ ในสมัยของ พระบาทสมเด็จพระพุทธยอดฟ้าจุฬาโลกมหาราช พื้นที่ดังกล่าวเคยเป็นที่ตั้งของวังของ สมเด็จพระอนุชาธิราช กรมพระราชวังบวรสถานพิมุข หรือ วังหลัง ตามที่ชาวบ้านเรียกกันเพราะวังตั้งอยู่ทางด้านหลังของพระบรมมหาราชวัง ในปัจจุบันยังมีซากกำแพงวังหลงเหลืออยู่ใกล้บริเวณตลาด
ตลาดมีความยาวประมาณ 300 เมตร เป็นตรอกแคบ ๆ ที่เชื่อมต่อระหว่าง ท่าวังหลังและท่าพรานนก กับถนนอรุณอมรินทร์ ตั้งอยู่ตรงข้ามกับท่าพระจันทร์ ในบริเวณใกล้เคียงมหาวิทยาลัย มหาวิทยาลัยธรรมศาสตร์ ในเขต พระนคร สินค้าที่จำหน่ายในตลาดรวมถึงเสื้อผ้า ร้านเสริมสวย เบเกอรี่ ร้านซูชิ ร้านอาหาร รวมถึงร้านกาแฟ นอกจากนี้ยังมีชื่อเสียงเรื่องร้านอาหารใต้ที่มีรสชาติเผ็ดร้อน บริเวณใกล้แยกพรานนกก็มีร้านอาหารใต้อยู่หลายแห่งเช่นกัน

**อ้างอิง**

**แหล่งข้อมูลอื่น**
 cite web|work=Lonely Planet|url=https://www.lonelyplanet.com/thailand/bangkok/restaurants/wang-lang-market/a/poi-eat/407896/357640|title=Wang Lang Market- cite web|work=BTS Skytrain|url=http://www.bts.co.th/customer/en/06-travel-shopping-39.aspx|title=Wang Lang Market|access-date=2024-09-26|archive-date=2018-11-25|archive-url=https://web.archive.org/web/20181125031336/http://www.bts.co.th/customer/en/06-travel-shopping-39.aspx|url-status=dead- language=en
หมวดหมู่:ตลาดในกรุงเทพมหานคร
หมวดหมู่:เขตบางกอกน้อย
หมวดหมู่:สิ่งก่อสร้างริมแม่น้ำเจ้าพระยา
หมวดหมู่:ตลาดอาหาร
ย่านเตาปูน

รางยกระดับของรถไฟฟ้าสายสีน้ำเงิน ที่อยู่ระหว่างการก่อสร้างในปี 2017 มองจากสถานีเตาปูนไปยังสำนักงานใหญ่ของเครือซีเมนต์ไทย
เตาปูน เป็นย่านหนึ่งในเขตบางซื่อ กรุงเทพมหานคร ชื่อย่านนี้มาจากเตาปูน ซึ่งเป็นโรงงานปูนซีเมนต์แห่งแรกของประเทศไทย ก่อตั้งขึ้นในปี 1913 โดยบริษัทปูนซิเมนต์ไทย สำนักงานใหญ่ของบริษัทนี้ยังคงตั้งอยู่ใกล้กับสถานีรถไฟชุมทางบางซื่อ ด้านทิศตะวันตกของสถานี ปัจจุบันคำว่า "เตาปูน" มักหมายถึงพื้นที่รอบ ๆ ทางแยกเตาปูน ที่ถนนกรุงเทพ-นนทบุรี ตัดกับถนนประชาราษฎร์สาย 2 ใต้สถานีเตาปูน ซึ่งเชื่อมต่อรถไฟฟ้าสายสีน้ำเงินและรถไฟฟ้าสายสีม่วง

**อ้างอิง**
เตาปูน
หมวดหมู่:เขตบางซื่อ
เบินดาฮารา ซากัม

ราจา ซากัม () หรือเรียกตามตำแหน่งเป็น เบินดาฮารา ซากัม () เป็นพระราชโอรสในสุลต่านอับดุล กาฮาร์กับราจา บาเจา พระชายาจากซาบะฮ์ พระองค์เป็นวีรบุรุษพื้นบ้านที่มีเอกลักษณ์เฉพาะตัวในบางประการ ในเอกสารตัวเขียน ซิลซีละฮ์ราจา-ราจาบรูไนสะกดพระนามเป็น เบินดาฮารา ซักกัม (Bendahara Saqkam) อย่างสม่ำเสมอ

**ชีวิตช่วงต้น**
ราจา ซากัมเป็นผู้สืบเชื้อสายจากบรรพบุรุษที่มีชื่อเสียง เช่น ดาตู ลากันดูลา, ราจา ซูไลมัน และราจา มาตันดาแห่งมะนิลา 
กล่าวกันว่าพระธิดาของเปองีรัม เซอรี รัตนาถูกพระองค์ลักพาตัวจากการอภิเษกสมรสระหว่างพระนางกับพระโอรสในเปองีรัน เซอรี เลอลาอย่างห้าวหาญ และนำพระนางมาที่บ้านของพระองค์ เมื่อเหล่าเปองีรันนำปัญหานี้มาถวายแก่สุลต่านไซฟุล รีจัล สุลต่านจึงยินยอมลงโทษราจา ซากัม พระองค์เสด็จกลับไปยังบรูไนเพื่อให้ความช่วยเหลือแก่ราชสำนักสุลต่านไซฟุล รีจัล แม้ว่าพระองค์ทรงถูกลงโทษและทำให้อับอายก็ตาม ลักษณะนิสัยอันเสเพลของราจา ซากัมอาจเป็นสาเหตุของปัญหาในรัชสมัยนี้

**สงครามกัสติยา**

**อ้างอิง**
หมวดหมู่:นักการเมืองบรูไน
หมวดหมู่:มุสลิมชาวบรูไน
หมวดหมู่:เชื้อพระวงศ์บรูไน
หมวดหมู่:เขตรักษาพันธุ์สัตว์ป่าในจังหวัดตาก

ตาก
หมวดหมู่:สถานที่ท่องเที่ยวในจังหวัดตาก
หมวดหมู่:ภูมิศาสตร์ของจังหวัดตาก
ศุภณัฐ วรรณกุล

ศุภณัฐ วรรณกุล กั๊ม (23 กุมภาพันธ์ พ.ศ. 2538 – ) เป็นนักกีฬาขี่ม้าทีมชาติไทย และเป็นครูสอนขี่ม้า ซึ่งได้รับสิทธิเข้าร่วมกีฬาขี่ม้าในโอลิมปิกฤดูร้อน 2020 – อีเวนติงประเภททีม ที่ประเทศญี่ปุ่น

**ประวัติ**
ศุภณัฐ วรรณกุล เป็นบุตรชายของนคร และพรสวรรค์ วรรณกุล โดยได้สร้างชื่อเสียงในวงการขี่ม้าให้แก่ประเทศไทยเป็นระยะเวลาหลายปี ซึ่งในเดือนธันวาคม พ.ศ. 2556 เขาได้รับรางวัลเหรียญทองแดงจากการแข่งกีฬาขี่ม้าในซีเกมส์ 2013 – กระโดดข้ามเครื่องกีดขวางประเภททีม ที่เนปยีดอ ประเทศพม่า และในเดือนกรกฎาคม พ.ศ. 2560 เขาได้อันดับ 3 จากการแข่งกีฬาขี่ม้าชิงชนะเลิศแห่งประเทศไทย ประเภทอีเวนติง

**ม้าสำคัญ**
 FRA ซาร์ ออฟ เฮอร์ ดรีมส์ (Tzar Of Her Dreams) - ศุภณัฐใช้เข้าชิงโควตากีฬาขี่ม้าในโอลิมปิกฤดูร้อน 2020 – อีเวนติงประเภททีม

**อ้างอิง**
หมวดหมู่:นักกีฬาขี่ม้าชายชาวไทย
หมวดหมู่:นักกีฬาเหรียญทองแดงซีเกมส์ชาวไทย
หมวดหมู่:ผู้ฝึกสอนกีฬาขี่ม้า
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:นักกีฬาจากจังหวัดเชียงใหม่
วงศ์เทวราชา

วงศ์เทวราชา บ้างเขียน วงศเทวราชา เป็นบทละครประพันธ์โดยหลวงพัฒนพงศ์ภักดี (ทิม สุขยางค์) แต่งขึ้นในปีใดไม่ปรากฏแน่ชัด รู้แต่ว่าผู้แต่ง แต่งเมื่อครั้งยังเป็นขุนจบพลรักษ์ ในช่วงรัชสมัยพระบาทสมเด็จพระจอมเกล้าเจ้าอยู่หัวต่อกับพระบาทสมเด็จพระจุลจอมเกล้าเจ้าอยู่หัว เป็นบทละครมีเนื้อเรื่องแบบนิทานจักร ๆ วงศ์ ๆ 
บทละครเรื่องนี้ได้รับความนิยมจากกลุ่มที่นิยมอ่านนิทานคำกลอนหรือเรื่องจักร ๆ วงศ์ ๆ จากโรงพิมพ์วัดเกาะ โดยหลวงพัฒนพงศ์ภักดีแต่งบทละครนี้ขึ้นเพื่อให้ละครของเจ้าพระยามหินทรศักดิธำรงเล่น แต่เจ้าพระยามหินทรศักดิธำรงเห็นว่าไม่เหมาะที่จะใช้เล่นละครจึงให้พิมพ์ขายในราคาเล่มละสลึง แต่มิได้บอกว่าผู้ใดแต่งบทละครเรื่องนี้
จนเมื่อพระบาทสมเด็จพระจุลจอมเกล้าเจ้าอยู่หัวทรงพระประชวร ประทับอยู่แต่ในห้อง จึงทรงเรียกหาหนังสือที่ยังไม่เคยทรงฟังให้มาอ่านถวาย ซึ่งก็ได้อ่านบทละครเรื่องนี้ ต่อมาพระองค์ทรงพระราชนิพนธ์บทละครเรื่องอีกสำนวนหนึ่งล้อเรื่องเดิมและล้อเลียนคนสมัยนั้นซึ่งเป็นบุคคลจริงเพิ่มเติมไปด้วย โดยฉบับของพระบาทสมเด็จพระจุลจอมเกล้าเจ้าอยู่หัวทรงพระราชนิพนธ์ใน พ.ศ. 2427 ฉบับพระบาทสมเด็จพระจุลจอมเกล้าเจ้าอยู่หัว เนื้อหาเริ่มตั้งแต่พระวงศ์เทวราชสั่งไปรับนางบุษบงมาจัดพิธีอภิเษก พระองค์ทรงพระราชนิพนธ์ระหว่างประชวร ใช้เวลาประพันธ์ 43 วัน โดยมิได้ตรวจตราแก้ไข หนังสือนี้จึงมีแต่ฉบับข้างที่กับที่พระราชทานพระบรมราชานุญาตให้เจ้านายฝ่ายในคัดสำเนาไปน้อยฉบับด้วยกัน
ฉบับของหลวงพัฒนพงศ์ภักดี (ทิม สุขยางค์) มีโอกาสตีพิมพ์เมื่อคราวเปิดตึกมาลินีที่โรงพยาบาลจุฬาลงกรณ์ ฉบับพระบาทสมเด็จพระจุลจอมเกล้าเจ้าอยู่หัวมีการตีพิมพ์เมื่อ พ.ศ. 2469 

**เนื้อหา**
นางสุวรรณมณฑาละเลยการเข้าเฝ้าพระอิศวรและถูกสาปให้มาเป็นมนุษย์และอาศัยอยู่กับพระฤๅษีพรหมลิขิตมุนี พระอินทร์ลงมาสมพาสกับนางแล้วกลับสวรรค์ ต่อมานางได้ให้กำเนิดพระวงศ์เทวราชและเลี้ยงดูจนอายุได้ 13 ปี ต้องการรู้จักพระบิดา พระอินทร์จึงลงมาประทานพรพร้อมทั้งของวิเศษคือแก้วสารพัดนึก ม้าวิเศษ พญาครุฑมนตร์เรียกสัตว์ป่าและแหวนวิเศษ 
พระอินทร์ได้กลับมารับนางสุวรรณมณฑากลับสวรรค์ พระวงศ์เทวราชออกเดินทางท่องเที่ยวผจญภัยไปในป่าและได้บริวารเพิ่มคือวานรสังขปัดกับราชสีห์สิงหราชเป็นทหารเอก จากนั้นได้ไปร่วมพิธียกศรเพื่อชิงนางบุษบงซึ่งเป็นธิดาของท้าวนพศูรผู้เป็นยักษ์ครองเมืองสมุทรคีรี แต่พระวงศ์เทวราชลอบเข้าหานางก่อน เมื่อท้าวนพศูรรู้เรื่องจึงกริ้วมากและเกิดสงครามระหว่า ในที่สุดพระวงศ์เทวราชก็ได้รับชัยชนะด้วยฝีมือและกลอุบายต่างๆ แต่ท้าวนพศูรยังมีความแคลงใจในคุณสมบัติของพระวงศ์เทวราช พระวงศ์เทวราชได้ยกศรีเพื่อแสดงว่าตนมีความสามารถคู่ควรกับนางบุษบง

**อ้างอิง**
หมวดหมู่:วรรณกรรมไทย
หมวดหมู่:พระราชนิพนธ์ในรัชกาลที่ 5
หลวงพัฒนพงศ์ภักดี (ทิม สุขยางค์)

หลวงพัฒนพงศ์ภักดี (ทิม สุขยางค์)  (พ.ศ. 2390 – 4 ตุลาคม พ.ศ. 2458) เป็นนักประพันธ์โดยเขียนบทละครเป็นพื้น แต่งให้เจ้าพระยามหินทรศักดิ์ธำรง (เพ็ง เพ็ญกุล) เล่นละครโดยมาก เช่นเรื่องราชาธิราช และสามก๊ก เป็นต้น ผลงานสำคัญคือ นิราศหนองคาย ซึ่งเป็นหนึ่งในหนังสือดี 100 เล่มที่คนไทยควรอ่าน

**ประวัติ**
ทิม สุขยางค์เกิดเมื่อ พ.ศ. 2390 ในสมัยพระบาทสมเด็จพระนั่งเกล้าเจ้าอยู่หัว เกิดในครอบครัวตระกูลพ่อค้า บิดาชื่อเฮียงแซ่เหง อาศัยอยู่บนแพเปิดกิจการขายผ้าอยู่ใต้ปากคลองตลาด พระนคร
บิดาได้นำมาฝากตัวกับเจ้าพระยามหินทรศักดิ์ธำรง (เพ็ง เพ็ญกุล) นายทิมได้บวชที่วัดราชบุรณะได้ 3 พรรษา ก็ลาสิกขาใน พ.ศ.  2413  ได้กลับมาเป็นทนาย  (ผู้ติดตาม) ของเจ้าพระยามหินทรศักดิธำรงซึ่งขณะนั้นมีบรรรดาศักดิ์เป็นพระยาราชสุภาวดี จน พ.ศ. 2418 ได้เดินทางร่วมกองทัพซึ่งเจ้าพระยามหินทรศักดิธำรงเป็นแม่ทัพคุมกองทัพจากกรุงเทพฯ ขึ้นไปปราบฮ่อที่เมืองหนองคาย โดยได้นายทิมได้แต่ง นิราศหนองคาย ในการเดินทางนี้ แต่เมื่อนำออกพิมพ์โฆษณาเมื่อ พ.ศ.  2421 ถูกฟ้องร้องว่าหมิ่นประมาทสมเด็จเจ้าพระยาบรมมหาศรีสุริยวงศ์ (ช่วง  บุนนาค) เมื่อไต่สวนความได้ยอมรับว่าแต่งขึ้นด้วยปัญญาความคิดของตนเองไม่มีผู้ใดแนะนำสั่งสอน จึงถูกตัดสินลงโทษเฆี่ยน 50 ที จำคุกอยู่ 8 เดือน และให้ทำลายหนังสือนิราศหนองคายฉบับพิมพ์ทั้งหมด 
ต่อมาพระบาทสมเด็จพระจุลจอมเกล้าเจ้าอยู่หัวพระราชทานอภัยโทษจึงพ้นจากการจองจำกลับไปอยู่กับเจ้าพระยามหินทรศักดิธำรง ได้รับแต่งตั้งเป็นขุนจบพลรักษ์ ขุนหมื่นประทวนในกรมพระสุรัสวดี หลังจากที่เจ้าพระยามหินทรศักดิธำรงถึงแก่อนิจกรรมได้มาเป็นข้าหลวงในพระเจ้าบรมวงศ์เธอ พระองค์เจ้าจุฑารัตนราชกุมารีและพระเจ้าบรมวงศ์เธอ กรมหมื่นพิไชยมหินทโรดม ภายหลังได้รับพระราชทานบรรดาศักดิ์เป็นหลวงพัฒนพงศ์ภักดี  สังกัดในกรมพระคลังข้างที่ เมื่อ พ.ศ.  2439
หลวงพัฒนพงศ์ภักดี (ทิม สุขยางค์) ถึงแก่กรรมเมื่อวันที่ 4 ตุลาคม พ.ศ. 2458 รวมอายุ  68 ปี

**ชีวิตส่วนตัว**
พระยาสารศาสตร์ศิริลักษณ์ (สรรเสริญ สุขยางค์) บุตรชายคนโตของหลวงพัฒนพงศ์ภักดี
พระสาโรชรัตนนิมมานก์ (สาโรช สุขยางค์) บุตรชายคนเล็กของหลวงพัฒนพงศ์ภักดี
หลวงพัฒนพงศ์ภักดี (ทิม สุขยางค์) มีภรรยาชื่อเสงี่ยม ใช้ชีวิตร่วมกันมาตั้งแต่สมัยที่ยังไม่ได้รับพระราชทานบรรดาศักดิ์ อาจเป็นไปได้ว่าเสงี่ยมเป็นบุตรสาวคนหนึ่งของเจ้าพระยามหินทรศักดิ์ธำรง หรือเสงี่ยมอาจเป็นหนึ่งในนักแสดงคนหนึ่งในคณะละคร หรืออาจเป็นผู้อื่นที่มีชื่อพ้องกันกับเสงี่ยมครูละครก็ได้
หลวงพัฒนพงศ์ภักดี (ทิม สุขยางค์) มีบุตรชายซึ่งเกิดแต่นางเสงี่ยม จำนวน 2 คน คือ
# มหาอำมาตย์โท พระยาสารศาสตร์ศิริลักษณ์ (สรรเสริญ สุขยางค์) อดีตเจ้ากรมทาง ผู้บัญชาการกรมรถไฟหลวง และผู้ปฏิบัติราชการในตำแหน่งเสนาบดีกระทรวงพาณิชย์และคมนาคม
# พระสาโรชรัตนนิมมานก์ (สาโรช สุขยางค์) อดีตรองอธิบดีกรมศิลปากร สถาปนิกชั้นพิเศษสังกัดกรมศิลปากร

**ผลงาน**

**บทละคร**
 พระอภัยมณี- ราชาธิราช- ลักษณวงศ์- ทินวงศ์- ยักษียักษา- สามก๊ก- จักรแก้ว- ขุนช้าง ขุนแผน- อาบูหะซัน- บ้วยหั่งเหลา- สิงหไตรภพ- สามฤดู- มณีสุริยง- พระเจ้าติวอ๋องหลงนางขันกี- ทิ้งพวงมาลัยเจ๊ก- สุริวงศ์พรหเมศ- วงศ์เทวราชา


**กลอนอ่าน**
ไฟล์:นิราศหนองคาย - ทิม สุขยางค์ - ๒๔๙๘.pdf|thumb|นิราศหนองคาย ฉบับพิมพ์เนื่องในงานพระราชทานเพลิงศพ รองอำมาตย์โท ขุนสัดทัดวุฒิวิถี (สวน สันทัดวุฒิ) เมื่อ พ.ศ. 2498- มณีนพรัตน์- กายนคร- ฉัตรสามชั้น  (สุภาษิตคำกลอน)- พระศรสุริยัน- นิราศหนองคาย

**อื่น ๆ**
 โคลงกระทู้สุภาษิต

**อ้างอิง**
2458
หมวดหมู่:กวีชาวไทย
หมวดหมู่:นักเขียนชาวไทย
พัฒนพงศ์ภักดี
หมวดหมู่:ชาวไทยเชื้อสายจีน
การเลือกตั้งสมาชิกสภาผู้แทนราษฎรจังหวัดบึงกาฬ เขต 2 แทนตำแหน่งที่ว่าง พ.ศ. 2568

การเลือกตั้งสมาชิกสภาผู้แทนราษฎรจังหวัดบึงกาฬ เขต 2 แทนตำแหน่งที่ว่าง พ.ศ. 2568 เป็นการเลือกตั้งสมาชิกสภาผู้แทนราษฎรจังหวัดบึงกาฬ แทนที่นายสุวรรณา กุมภิโร ที่ศาลฏีกามีคำพิพากษาให้เพิกถอนสิทธิสมัครรับเลือกตั้ง กำหนดให้มีการเลือกตั้งในวันที่ 30 มีนาคม พ.ศ. 2568 โดยเป็นการเลือกตั้งสมาชิกสภาผู้แทนราษฎรแทนตำแหน่งที่ว่างระหว่างวาระสภาครั้งแรกของจังหวัดบึงกาฬนับตั้งแต่จัดตั้งจังหวัดขึ้นเมื่อปี พ.ศ. 2554

**ที่มา**
เมื่อวันที่ 5 กรกฎาคม พ.ศ. 2567 ศาลฎีกาได้รับคำร้องที่คณะกรรมการการเลือกตั้ง (กกต.) ขอให้สั่งเพิกถอนสิทธิสมัครรับเลือกตั้ง หรือเพิกถอนสิทธิเลือกตั้งของ สุวรรณา กุมภิโร สส.บึงกาฬ เขต 2 ตามรัฐธรรมนูญมาตรา 226 ประกอบพระราชบัญญัติ (พ.ร.บ.) ประกอบรัฐธรรมนูญว่าด้วยการเลือกตั้ง สส.มาตรา 138 และมาตรา 139 จึงทำให้นายสุวรรณาต้องหยุดปฏิบัติหน้าที่ในวันที่ 18 กันยายน พ.ศ. 2567 จนกว่าจะมีคำตัดสินเป็นอื่น
และเมื่อวันที่ 20 กุมภาพันธ์ พ.ศ. 2568 กกต. ได้รับแจ้งว่าศาลฎีกาได้มีคำพิพากษาลงวันที่ 18 กุมภาพันธ์ พ.ศ. 2568 ให้เพิกถอนสิทธิสมัครรับเลือกตั้งของสุวรรณาเป็นระยะเวลา 10 ปี ส่งผลให้พ้นจากความเป็นสมาชิกสภาผู้แทนราษฎรไปโดยปริยาย โดยมีผลย้อนหลังตั้งแต่วันที่ศาลฎีกามีคำสั่งหยุดปฏิบัติหน้าที่ กกต. จึงต้องจัดให้มีการเลือกตั้งใหม่ภายใน 45 วันนับตั้งแต่วันที่มีคำพิพากษา โดยให้สุวรรณาชำระค่าใช้จ่ายสำหรับการเลือกตั้งในครั้งนี้ด้วยอีก 9,852,954.13 บาท

**ผู้สมัคร**
คณะกรรมการการเลือกตั้งได้กำหนดวันรับสมัครรับเลือกตั้ง สส. แทนตำแหน่งที่ว่างลงตั้งแต่วันที่ 5–9 มีนาคม พ.ศ. 2568 โดยมีผู้สมัครดังต่อไปนี้

**ปฏิกิริยาในการรับสมัคร**
 พรรคเพื่อไทย มีมติไม่ส่งผู้สมัครในการเลือกตั้งครั้งนี้ (อ้างอิงจากการให้สัมภาษณ์ของ อนุทิน ชาญวีรกูล หัวหน้าพรรคภูมิใจไทย)- พรรคภูมิใจไทย มีมติส่งผู้สมัคร เนื่องด้วยผู้ที่ถูกใบแดงคือสมาชิกพรรค โดย อนุทิน ชาญวีรกูล หัวหน้าพรรค มอบหมายให้ ทรงศักดิ์ ทองศรี อดีตรองหัวหน้าพรรค ดูแลรับผิดชอบในการเลือกตั้งซ่อมครั้งนี้- พรรคประชาชน มีมติไม่ส่งผู้สมัครในการเลือกตั้งครั้งนี้ เนื่องจากแต่งตั้งตัวแทนประจำจังหวัดบึงกาฬไม่ทัน จึงไม่สามารถส่งผู้สมัครได้ (อ้างอิงจากโพสต์ในเฟซบุ๊คของสำรวย ศรีทิน อดีตผู้สมัคร สส.บึงกาฬ เขต 2 พรรคก้าวไกล)
จากปฏิกิริยาดังกล่าว ส่งผลให้การเลือกตั้งครั้งนี้มีอรอุมาจากพรรคภูมิใจไทยเป็นผู้สมัครเพียงคนเดียว อย่างไรก็ตาม อรอุมาจะต้องได้คะแนนเสียงมากกว่าผู้ไม่ประสงค์ลงคะแนนจึงจะได้รับเลือกตั้ง หากได้คะแนนเสียงน้อยกว่าผู้ไม่ประสงค์ลงคะแนนจะต้องมีการเลือกตั้งรอบที่ 2 โดยที่อรอุมาจะไม่สามารถลงเลือกตั้งได้

**ผลการเลือกตั้ง**

**อ้างอิง**
บึงกาฬ พ.ศ. 2568
บึงกาฬ
หมวดหมู่:การเลือกตั้งในจังหวัดบึงกาฬ
หมวดหมู่:อำเภอบุ่งคล้า
หมวดหมู่:อำเภอบึงโขงหลง
หมวดหมู่:อำเภอเซกา
หมวดหมู่:บริติชอินเดียนโอเชียนเทร์ริทอรี

หมวดหมู่:กลุ่มเกาะชากอส
หมวดหมู่:ประเทศในเอเชียใต้
หมวดหมู่:ประเทศริมฝั่งมหาสมุทรอินเดีย
หมวดหมู่:ดินแดนโพ้นทะเลของบริเตน
หมวดหมู่:เกาะที่เป็นข้อพิพาท
หมวดหมู่:เกาะที่เป็นข้อพิพาทในทวีปเอเชีย
หมวดหมู่:กรณีพิพาทเรื่องอาณาเขตสหราชอาณาจักร
หมวดหมู่:กรณีพิพาทเรื่องอาณาเขตมัลดีฟส์
หมวดหมู่:กรณีพิพาทเรื่องอาณาเขตมอริเชียส
หมวดหมู่:อาณาเขตที่เป็นข้อพิพาทในทวีปเอเชีย
หมวดหมู่:กลุ่มเกาะชากอส

หมวดหมู่:กลุ่มเกาะในสหราชอาณาจักร
หมวดหมู่:กลุ่มเกาะในประเทศมอริเชียส
หมวดหมู่:กลุ่มเกาะในมหาสมุทรอินเดีย
ชากอส
ชากอส
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดพระนครศรีอยุธยา พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอพระนครศรีอยุธยา, อำเภอวังน้อย, อำเภอท่าเรือ, อำเภอมหาราช, อำเภอบ้านแพรก, อำเภอนครหลวง, อำเภอภาชี, อำเภออุทัย และอำเภอบางปะหัน

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอเสนา, อำเภอบางซ้าย, อำเภอบางไทร, อำเภอบางปะอิน, อำเภอบางบาล, อำเภอลาดบัวหลวง และอำเภอผักไห่

**ดูเพิ่ม**
 จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535- จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**อ้างอิง**
พระนครศรีอยุธยา
หมวดหมู่:การเลือกตั้งในจังหวัดพระนครศรีอยุธยา
ดอยแม่โถ

ดอยแม่โถ หรือที่รู้จักกันในชื่อ ดอยลังกาหลวง หรือ ดอยลังกา เป็นภูเขาในประเทศไทย ซึ่งเป็นส่วนหนึ่งของทิวเขาขุนตาล  
ภูเขานี้ตั้งอยู่ทางทิศตะวันตกเฉียงใต้ของอำเภอเวียงป่าเป้า จังหวัดเชียงราย ใกล้กับจุดที่จังหวัดเชียงรายมาบรรจบกับจังหวัดเชียงใหม่ และจังหวัดลำปาง ด้วยความสูง 2,031 เมตร เป็นจุดที่สูงที่สุดของเทือกเขาขุนตาล  
ยอดดอยอยู่ห่างจากทางหลวงแผ่นดินหมายเลข 118 ระหว่างเชียงใหม่ และเชียงราย น้อยกว่าแปดกิโลเมตรไปทางทิศตะวันออกเฉียงใต้

**ดูเพิ่ม**
 ที่ราบสูงในประเทศไทย- รายชื่อภูเขาในประเทศไทย

**อ้างอิง**

**แหล่งข้อมูลอื่น**
 Khun Chae National Park
แม่โถ
หมวดหมู่:ทิวเขาขุนตาล  
หมวดหมู่:ภูเขาที่มีความสูงสองพันเมตรในเอเชีย
หมวดหมู่:อำเภอเวียงป่าเป้า
ตะพาบนกยูงพม่า

ตะพาบนกยูงพม่า, ตะพาบพม่าลายตา หรือ ตะพาบพม่า (อังกฤษ: Burmese peacock softshell, Burmese softshell turtle; ชื่อวิทยาศาสตร์: Nilssonia formosa) เป็นสปีชีส์ของตะพาบซึ่งอยู่ในวงศ์ตะพาบ เป็นตะพาบหนึ่งในห้าสปีชีส์ที่อยู่ในในสกุล Nilssonia
ตะพาบนกยูงพม่ามีกระดองทรงกลมที่ยาวได้ถึง 65 เซนติเมตร กระดองมีสีเทามะกอกถึงน้ำตาลมะกอก มีเส้นโครงสีดำ และที่กระดองมีลักษณะคล้ายวงแหวนที่มีขอบรอบ ๆ โดยที่มีสีเข้มบริเวณตรงกลางวงแหวนและมีขอบสีอ่อน ๆ ในช่วงวัยรุ่น ซึ่งขอบบริเวณรอบ ๆ จะจางหายไปตามอายุจนกระทั่งกระดองกลายเป็นสีมะกอก

**ที่อยู่ทางภูมิศาสตร์**
ตะพาบนกยูงพม่าพบได้ในประเทศพม่าและอาจรวมถึงแถบชายแดนประเทศไทยกับประเทศพม่าด้วย ได้มีรายงานว่าพบตะพาบสายพันธุ์นี้ในอำเภอกาบีอังลอง (Karbi Anglong district) ของรัฐอัสสัมด้วย จากการวิเคราะห์ข้อมูลเชิงลึกของตะพาบนกยูงพม่าที่จับได้ใกล้ชวงไป๋ มณฑลยูนนาน ประเทศจีน โดยนักวิจัยในปี ค.ศ. 2012 ชี้ให้เห็นว่าตะพาบสายพันธุ์นี้ข้ามเขตพื้นที่ลุ่มน้ำระหว่างแม่น้ำสาละวินกับแม่น้ำโขง

**เชิงอรรถและรายการอ้างอิง**
 บรรณานุกรม- archive-date=2011-05-01

**ดูเพิ่มเติม**
 Alderton, D. 1988. Turtles and tortoises of the world. Facts on File, New York.- Anderson, J. 1875. "Description of some new Asiatic mammals and Chelonia". Ann. Mag. nat. Hist. (4) 16: 282–285.

**แหล่งข้อมูลอื่น**
  Species: Nilssonia formosa (Burmese peacock softshell turtle) Turtles of the World. Authors: C.H. Ernst, R.G.M. Altenburg & R.W. Barbour-  Austin's turtle page.com-  Nilssonia Gallery of Nilssonia formosa Burmese Peacock Softshell Turtle from Chelonia.org-  Tiny Bundles of Hope: Critically Endangered Turtles Hatch in Myanmar, The New York Times, by Delger Erdenesanaa, June 24, 2023- Nilssonia formosa at the Reptarium.cz Reptile Database
หมวดหมู่:สัตว์เลื้อยคลาน
หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์
หมวดหมู่:สัตว์เลื้อยคลานในประเทศอินเดีย
หมวดหมู่:สกุลตะพาบนกยูง
มอนตานุส

มอนตานุส (Μοντανός) เป็นผู้ก่อตั้งลัทธิมอนตันและประกาศคนเองเป็นผู้เผยพระวจนะในคริสต์ศตวรรษที่ 2 มอนตานุสเน้นผลงานของพระวิญญาณบริสุทธิ์ในวิธีที่ทำให้ตนเองแยกจากคริสตจักรใหญ่

**ชีวิต**
มีข้อมูลเกี่ยวกับชีวิตของมอนตานุสน้อยมาก เขาเคยเป็นนักบวชนอกศาสนา แต่เข้ารีตเป็นคริสต์ มอนตานุสเริ่มเผยพระวจนะในหมู่บ้านชื่อ Ardabau แถบฟริเจีย เขาเริ่มทำเผยพระวจนะการเผยพระวจนะเมื่อประมาณ ค.ศ. 157–172 แต่ทางปิตาจารย์แห่งคริสตจักรระบุวันที่อีกแบบ มอนตานุสมีสตรีสองคนชื่อปริสกาและมักซิมิลลาเป็นผู้ช่วยที่อ้างว่ามีการเผยพระวจนะด้วย

**หลักคำสอน**
หลักคำสอนของลัทธิมอนตันได้แก่:
# ยุคแห่งความเจริญรุ่งเรืองใหม่จะมาถึง และเยรูซาเลมจะก่อตั้งขึ้นที่เปปูซา
# แต่งงานได้แค่ครั้งเดียว
# อนุญาตให้ละทิ้งการแต่งงานด้วยเหตุผลทางจิตวิญญาณ
# คริสเตียนที่แท้จริงทุกคนจะต้องมีของขวัญทางวิญญาณที่สามารถรับรู้ได้
# ส่งเสริมให้เป็นผู้พลีชีพในศาสนา และการพยายามหนีออกไปถูกมองว่าไม่ดี
# ผู้เผยพระวจนะอาจให้อภัยบาปได้
# คริสต์จักรไม่อนุญาตให้คนนอกรีต ผู้ฆ่าคน และคนผิดประเวณีกลับมาอีก
# คัดค้านแนวคิด formalism ในเทววิทยา
# เน้นย้ำเรื่องคุณธรรมอย่างสูง

**ผลกระทบ**
อิทธิพลของมอนตานุสและ Marcion ช่วยกระตุ้นให้คริสตจักรยุคแรกเริ่มกระบวนการพัฒนาคัมภีร์ภาคพันธสัญญาใหม่ มอนตานุสถูกนักเทววิทยาคริสตจักรยุคแรกคนอื่น ๆ โจมตีอย่างหนักและถูกมองเป็นพวกนอกรีต อย่างไรก็ตาม เตร์ตุลเลียนมักกล่าวว่าตนหันมารับลัทธิมอนตัน

**อ้างอิง ==
เขาร่ม

เขาร่ม เป็นภูเขาสูง 0 ตั้งอยู่ในจังหวัดนครนายก ประเทศไทย เป็นยอดเขาที่สูงที่สุดในทิวเขาสันกำแพง ซึ่งตั้งอยู่ระหว่างภาคตะวันออกและภาคอีสานของประเทศไทย

**ประวัติ**
เขาร่ม หรือรู้จักในชื่อ "เขาเขียว" เคยถูกเรียกว่า "Green Hill" ในช่วง สงครามเวียดนาม ในขณะนั้นมีสถานีเรดาร์ป้องกันทางอากาศของกองทัพสหรัฐ 621 TCS Tactical Control Squadron ชื่อว่า Khao Khieo RTAB TH "Dressy Lady" ตั้งอยู่บนยอดเขาซึ่งอยู่กึ่งกลางระหว่าง กรุงเทพมหานคร และ นครราชสีมา

**การเดินป่า**
ภูเขาแห่งนี้ล้อมรอบด้วยป่า และเป็นส่วนหนึ่งของพื้นที่อุทยานแห่งชาติเขาใหญ่เช่นเดียวกับส่วนอื่น ๆ ของแนวเทือกเขาสันกำแพง สถานีเรดาร์ของสหรัฐที่เคยตั้งอยู่บนยอดเขาในขณะนี้ดำเนินการโดย กองทัพไทย และมีกองทหารคอยดูแล แม้ว่ายอดเขาสูงสุดจะไม่เปิดให้ประชาชนทั่วไปเข้าถึง แต่มีจุดชมวิวใกล้ทางเข้าที่สามารถมองเห็นทิวทัศน์โดยรอบได้อย่างสวยงามในวันที่ท้องฟ้าแจ่มใส
ปลิงบก มักพบได้ในพงหญ้าและใบไม้ที่อยู่ต่ำใกล้เส้นทางเดินป่าและพื่นที่แคบๆ

**ภูมิอากาศ**

**ดูเพิ่ม**
อุทยานแห่งชาติเขาใหญ่
*รายชื่อภูเขาในประเทศไทย

**อ้างอิง**

**แหล่งข้อมูลอื่น**
 รู้จักเขาใหญ่- หน่วยที่ดำเนินงานระบบควบคุมทางอากาศยุทธวิธี
หมวดหมู่:ภูมิศาสตร์ของจังหวัดนครราชสีมา
หมวดหมู่:ภูเขาในประเทศไทย
หมวดหมู่:ทิวเขาสันกำแพง
ดอยเอียน

ดอยเอียน เป็นภูเขาในประเทศไทย ซึ่งเป็นส่วนหนึ่งของเทือกเขาผีปันน้ำ ตั้งอยู่ทางตะวันออกเฉียงใต้ของจังหวัดเชียงราย ใกล้กับจุดที่จังหวัดนี้ติดกับปลายด้านเหนือของจังหวัดพะเยา ห่างจากพรมแดนลาวประมาณ 9 กิโลเมตร

**ที่ตั้ง**
ดอยเอียนตั้งอยู่ในตำบลงาว อำเภอเทิง ยอดเขาอยู่ห่างจากตัวเมืองเทิงทางทิศตะวันออกประมาณ 12 กิโลเมตร ใกล้กับตำบลงาว และอยู่ทางทิศตะวันออกของถนนที่มุ่งหน้าไปยังอำเภอเวียงแก่น
ด้วยความสูง 1,174 เมตร ดอยเอียนเป็นภูเขาที่โดดเด่นในภูมิประเทศโดยรอบ สามารถมองเห็นได้จากระยะไกลเหนือทุ่งราบใกล้กับตัวเมืองเทิง

**สภาพภูมิอากาศ**

**ดูเพิ่ม**
ที่ราบสูงในประเทศไทย
*รายชื่อภูเขาในประเทศไทย

**อ้างอิง**

**แหล่งข้อมูลอื่น**
 อำเภอเทิง - GT Rider
หมวดหมู่:เทือกเขาผีปันน้ำ
เอียน
หมวดหมู่:อำเภอเทิง
ดอยลาน

ดอยลาน อาจหมายถึง:
*ดอยลาน (เทือกเขาผีปันน้ำ) () ภูเขาในจังหวัดเชียงราย
*ดอยลาน (ทิวเขาขุนตาล) () ภูเขาในจังหวัดเชียงราย
*ดอยลาน (แม่ฮ่องสอน) ภูเขาในทิวเขาแดนลาว
*ตำบลดอยลาน อำเภอเมืองเชียงราย จังหวัดเชียงราย ประเทศไทย

**ดูเพิ่ม**
ดอยเอียน
*ลอยหลาน
ภาษีอากรในประเทศฮังการี

สำนักงานภาษีแห่งชาติฮังการี (NAV) ณ เมืองกิชวาร์ดอ (Kisvárda) ประเทศฮังการี
ภาษีอากรในประเทศฮังการี ถูกเรียกเก็บทั้งจากรัฐบาลแห่งชาติและท้องถิ่น รายได้จากภาษีในฮังการีในเดือนมีนาคม ปี ค.ศ. 2024 คิดเป็น 26.8% ของ GDP แหล่งรายได้สำคัญประกอบด้วยภาษีเงินได้ (อังกฤษ: Income Tax, ฮังการี: Jövedelemadó), ประกันสังคม (อังกฤษ: Social Security, ฮังการี: Társadalombiztosítás), ภาษีเงินได้นิติบุคคล (อังกฤษ: Corporate Tax, ฮังการี: Társasági adó) และภาษีมูลค่าเพิ่ม (อังกฤษ: Value Added Tax, ฮังการี: Általános forgalmi adó)

**ภาษีเงินได้บุคคลธรรมดา**
ภาษีเงินได้ในฮังการีเรียกเก็บในอัตราคงที่ 15% (Flat rate) นอกจากนี้ยังมีการเรียกเก็บ เงินสมทบประกันสังคม 18.5% ทำให้อัตราภาษีรวมเป็น 33.5% สำหรับลูกจ้าง
ส่วนของนายจ้าง จะต้องจ่ายภาษีเพื่อสังคม (szocho) อีก 13% จากเงินเดือนสุทธิ (ในกรณีที่บริษัทมีรายได้ต่อเดือนไม่ถึง 6,403,200 โฟรินต์ฮังการี) ทำให้อัตราภาษีรวมที่รัฐบาลได้รับจากการจ่ายเงินเดินหนึ่งครั้ง คือ 46.5% 

**การลดหย่อนภาษี**
ในฮังการี มีการลดหย่อนภาษีผ่าน การลดหย่อนภาษีครอบครัว (ฮังการี: családi adókedvezmény) เป็นสิทธิที่สามารถใช้ได้ตามจำนวนบุตร เช่น 66,670 โฟรินต์ฮังการีต่อเดือนสำหรับลูกคนเดียว, 133,330 โฟรินต์ฮังการีสำหรับลูกสองคน และ 220,000 โฟรินต์ฮังการีสำหรับลูกสามคนขึ้นไป สิทธินี้จะช่วยลดฐานภาษีให้กับผู้ที่มีรายได้น้อย สามารถใช้สิทธิได้จนบุตรอายุ 16 ปี บริบูรณ์ หรือ 20 ปีบริบูรณ์หากบุตรยังศึกษาอยู่

**ภาษีมูลค่าเพิ่ม**
ภาษีมูลค่าเพิ่ม (อังกฤษ: Value Added Tax, ฮังการี: Általános forgalmi adó) ในประเทศฮังการี อัตรามาตรฐานคือ 27% ซึ่งสูงที่สุดในสหภาพยุโรป มีการลดอัตราภาษีเป็น 0% สำหรับหนังสือพิมพ์รายวัน (ตีพิมพ์อย่างต่ำ 4 ครั้งต่อสัปดาห์) ลดอัตราภาษีเป็น 5% สำหรับยารักษาโรคและสินค้าอาหารบางประเภท และลดเหลือ 18% สำหรับบริการเชื่อมต่ออินเทอร์เน็ต, ร้านอาหาร, ผลิตภัณฑ์นมและขนมปัง, บริการโรงแรม และ กิจกรรมกลางแจ้งระยะสั้นบางประเภท เช่น คอนเสิร์ต เป็นต้น

**ภาษีเงินได้นิติบุคคล**
ประเทศฮังการี มีอัตราภาษีเงินได้นิติบุคคลอยู่ที่ 9% ต่อปี ถือว่าเป็นประเทศที่มีภาษีเงินได้นิติบุคคลต่ำที่สุดในสหภาพยุโรป อัตราภาษีนี้ถูกนำไปใช้กับรายได้สุทธิหลังหักค่าใช้จ่ายของบริษัทที่จดทะเบียนและดำเนินกิจการในประเทศฮังการี เช่น Kft. นอกจากนี้ยังมีการลดหย่อนภาษีสำหรับกิจกรรมการวิจัยและพัฒนา (R&D) โดยมีการให้สิทธิพิเศษเพิ่มเติมสำหรับการลงทุนในบางภาคส่วน เช่น เทคโนโลยีและนวัตกรรม 

**อ้างอิง**
หมวดหมู่: ภาษีแบ่งตามประเทศ
หมวดหมู่:ประเทศฮังการี
หมวดหมู่:กฎหมายฮังการี
หมวดหมู่:ธุรกิจในฮังการี
เศรษฐกิจของประเทศฮังการี

เศรษฐกิจของฮังการีเป็นเศรษฐกิจที่กำลังพัฒนา มีรายได้สูงและเป็นเศรษฐกิจแบบผสม โดยได้รับการจัดอันดับที่ 11 (ECI: 1.52) ในด้านความซับซ้อนทางเศรษฐกิจ (Economic Complexity Index) ฮังการีเป็นสมาชิกขององค์การเพื่อความร่วมมือและการพัฒนาทางเศรษฐกิจ (OECD) และสหภาพยุโรป ฮังการีมีอัตราความเหลื่อมล้ำทางรายได้ต่ำสุดเป็นอันดับที่ 14 ของโลก (WEI: 88.3 ระดับ A) เศรษฐกิจฮังการีเน้นการส่งออก โดยเฉพาะอุตสาหกรรมการแปรรูปอาหาร, ยานยนต์, ยา และเทคโนโลยีสารสนเทศ บูดาเปสต์เป็นศูนย์กลางทางการเงินที่สำคัญและมีผลิตภัณฑ์มวลรวมในเมืองนี้มากกว่า 61,212 ล้านยูโร
บริษัทขนาดใหญ่ของฮังการีที่มีชื่อเสียงอยู่ในดัชนี BUX ของตลาดหลักทรัพย์บูดาเปสต์ ได้แก่ Graphisoft, Magyar Telekom, MKB Bank, MOL Group, Opus Global, OTP Bank, RÁBA Automotive Group, Gedeon Richter และ Zwack Unicum ฮังการียังเป็นศูนย์กลางของธุรกิจขนาดเล็กและขนาดกลางจำนวนมาก เช่น ผู้ผลิตชิ้นส่วนยานยนต์และบริษัทสตาร์ทอัพด้านเทคโนโลยี

**อ้างอิง**
หมวดหมู่:เศรษฐกิจของประเทศฮังการี
หมวดหมู่:เศรษฐกิจรัฐสมาชิกสหภาพยุโรป
หมวดหมู่:เศรษฐกิจรัฐสมาชิกองค์การเพื่อความร่วมมือและการพัฒนาทางเศรษฐกิจ
หมวดหมู่:เศรษฐกิจรัฐสมาชิกองค์การการค้าโลก
หมวดหมู่:ประวัติศาสตร์เศรษฐกิจของฮังการี
ยอห์น 1

ยอห์น 1 (John 1) เป็นบทแรกของพระวรสารนักบุญยอห์นในภาคพันธสัญญาใหม่ของคัมภีร์ไบเบิลของศาสนาคริสต์

**ต้นฉบับ**
ข้อความต้นฉบับเขียนด้วยภาษากรีกคอยนี บทนี้แบ่งออกเป็น 51 วรรค

**พยานต้นฉบับ**
ต้นฉบับบางส่วนในยุคต้นที่มีเนื้อหาของบทนี้ได้แก่::- พาไพรัส 75 (เขียนเมื่อ lk=on)- พาไพรัส 66 (ค.ศ. ค.ศ. 200; สมบูรณ์)- พาไพรัส 5 (ค.ศ. 250; วรรคที่หลงเหลือ: 23–31, 33–40)- พาไพรัส 119 (lk=no; วรรคที่หลงเหลือ 21–28, 38–44) - พาไพรัส 106 (คริสต์ศตวรรษที่ 3)- ฉบับวาติกัน (Codex Vaticanus; lk=no)- ฉบับซีนาย (Codex Sinaiticus; lk=no; สมบูรณ์)- พาไพรัส 120 (คริสต์ศตวรรษที่ 4; extant: verses 25–28, 38–44)- ฉบับแบซี (Codex Bezae; (lk=no; วรรคที่หลงเหลือ 1–15)- ฉบับวอชิงตัน (Codex Washingtonianus; lk=no)- ฉบับอเล็กซานเดรีย (Codex Alexandrinus; lk=no; เกือบสมบูรณ์)- Codex Ephraemi Rescriptus (lk=no; วรรคที่หลงเหลือ 4–40)- Codex Borgianus (คริสต์ศตวรรษที่ 5; วรรคที่หลงเหลือ 24–32 ในภาษากรีก; 16–23 ในภาษาคอปติกซาฮิดิก)- พาไพรัส 55 (คริสต์ศตวรรษที่ 6/7; วรรคที่หลงเหลือ 31–33, 35–38).- พาไพรัส 59 (คริสต์ศตวรรษที่ 7; วรรคที่หลงเหลือ 26, 28, 48, 51).

**การอ้างอิงในพันธสัญญาเดิม**
 2: 1- 45: 10; 18; 2

**อ้างอิง**

**บรรณานุกรม**
 url = https://books.google.com/books?id=J2lAvgAACAAJ
*pages = 1021–1065

**แหล่งข้อมูลอื่น**
Compilation of Christianity Wikibook Annotated N.T. printable
*พระวรสารนักบุญยอห์น - บทที่ 1
*ยอห์น 1
*KJV King James Bible - Wikisource- English Translation with Parallel Latin Vulgatefix-attempted=yes - Online Bible at GospelHall.org (ESV, KJV, Darby, American Standard Version, Bible in Basic English)- Multiple bible versions at Bible Gateway (NKJV, NIV, NRSV etc.)- Accurate ancient Greek pronunciation of the "Prologue of John" on YouTube- ยอห์น 1 ที่ยูเวอร์ชัน
01
หมวดหมู่:แสงกับศาสนา
กวินพนธ์ พาณิชย์พงส์

กวินพนธ์ พาณิชย์พงส์ (เกิด 11 พฤษภาคม พ.ศ. 2521) หรือที่รู้จักในชื่อ กำปั้น บาซู เป็นนักร้อง นักแสดง นักเต้นชาวไทย และเป็นอดีตสมาชิกวงบาซู

**ประวัติ**
กวินพนธ์เกิดเมื่อวันที่ 11 พฤษภาคม พ.ศ. 2521 มีชื่อจริงเมื่อแรกเกิดว่า เอกประพันธ์ พาณิชย์พงส์ ก่อนจะเปลี่ยนมาเป็น พีระ คริชณะ และกวินพนธ์ในปัจจุบัน จบการศึกษาระดับประถมศึกษาจากโรงเรียนบรรพตวิทยา ระดับมัธยมศึกษาจากโรงเรียนบางมดวิทยา และระดับปริญญาตรีจากมหาวิทยาลัยนานาชาติสแตมฟอร์ดในสาขาบริหารธุรกิจ

**เข้าสู่วงการ**
กวินพนธ์เริ่มต้นเข้าสู่วงการบันเทิงจากการเป็น 1 ในสมาชิกของวงบาซูเมื่อปี พ.ศ. 2541 โดยก่อนหน้านั้นเขาเคยเป็นนักร้องอาชีพตามผับมาก่อน หลังจากที่บาซูยุบวงในปี พ.ศ. 2545 เนื่องจากเด็บบี้ เดบาร่าห์ ซี น้องเล็กของวงเดินทางไปเรียนต่อที่ต่างประเทศ ทางเฮียฮ้อ สุรชัย เชษฐโชติศักดิ์ จึงให้เขาและน้อง ๆ อีก 5 คนออกอัลบั้มในนาม แดนซ์อาร์มี่ โดยเป็นการนำเพลงของบาซูที่กำลังจะออกแต่ไม่ได้ออกมาทำใหม่ทั้งหมด 2 ชุด หลังจากหมดสัญญากับอาร์เอส เขาเดินทางไปต่างประเทศเพื่อร้องเพลงตามร้านอาหารอยู่ 2–3 ปี
หลังจากเดินทางกลับเมืองไทย เขากลับมาทำเพลงซิงเกิลเดี่ยวแต่ไม่ประสบความสำเร็จ ในระหว่างนั้นเขาก็ถ่ายแบบแนวเซ็กซี่ไปด้วย ต่อมาจึงได้เข้าสู่วงการแสดงเริ่มจากการแสดงภาพยนตร์เรื่องเด็กเดนของค่ายพระนครฟิลม์เมื่อปี พ.ศ. 2548 โดยรับบทเป็น เต้ย ตามมาด้วยละครเรื่องใจแจ๋วกับเรือจิ๋วทางช่อง 7 เมื่อปี พ.ศ. 2550 ก่อนจะหายไปจากหน้าจอทีวี ระหว่างนั้นเขาก็รับงานถ่ายแบบ จนกระทั่งปี พ.ศ. 2556 เขาจึงได้กลับมาเล่นละครอีกครั้งในเรื่องแค้นเสน่หาของไก่ วรายุฑ มิลินทจินดา ทางช่อง 3 ผ่านการติดต่อของรุ่นพี่ที่สนิทกับไก่ วรายุฑ โดยรับบทเป็น ยอด บ่าวใบ้ผู้ซื่อสัตย์ และทำให้เป็นที่ถูกพูดถึง ตามมาด้วยการพลิกมารับบทร้ายครั้งแรกในซีรีส์ชุดเลือดมังกรเรื่อง เสือ เมื่อปี 2558 ในบท โชคทวี บอดี้การ์ดที่พยายามลอบฆ่าเจ้านายตัวเองอย่างอนันดา เอเวอริ่งแฮม เพื่อขึ้นเป็นใหญ่ และมีผลงานเรื่อยมาจนถึงปัจจุบัน

**การเมือง**
กวินพนธ์เริ่มต้นเข้าสู่แวดวงการเมืองจากการเข้าร่วมงานกับพรรครวมแผ่นดิน และในการเลือกตั้งสมาชิกสภาผู้แทนราษฎร ปี พ.ศ. 2566 เขาได้ลงสมัครรับเลือกตั้งแบบบัญชีรายชื่อในลำดับที่ 7 แต่ไม่ได้รับเลือกตั้ง

**ผลงาน**

**ภาพยนตร์**

**ละครโทรทัศน์**

**อ้างอิง**
หมวดหมู่:บุคคลที่เกิดในปี พ.ศ. 2521
หมวดหมู่:บุคคลที่ยังมีชีวิตอยู่
หมวดหมู่:นักร้องชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักเต้นไทย
หมวดหมู่:บุคคลจากมหาวิทยาลัยนานาชาติแสตมฟอร์ด
หมวดหมู่:นักการเมืองพรรครวมแผ่นดิน
หมวดหมู่:นักการเมืองไทย
หมวดหมู่:ศิลปินสังกัดอาร์เอส
จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดพิจิตร พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 4 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก

**ภาพรวม**

**ผลการเลือกตั้งแบบบัญชีรายชื่อ (รวมทั้งจังหวัดพิจิตร)**

**ผลการเลือกตั้งแบบบัญชีรายชื่อ (รายเขตเลือกตั้ง)**

**ผลการเลือกตั้งแบบแบ่งเขต (รวมทั้งจังหวัดพิจิตร)**

**ผลการเลือกตั้งแบบแบ่งเขต (รายเขตเลือกตั้ง)**

**ผลการเลือกตั้งแบบบัญชีรายชื่อ**
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดพิจิตร
พรรค
คะแนนเสียง
ร้อยละ
เสรีประชาธิปไตย (1)
4,298
1.62
ชาวไทย (2)
536
0.20
กสิกรไทย (3)
465
0.18
นิติมหาชน (4)
1,071
0.40
ความหวังใหม่ (5)
1,323
0.50
รักสามัคคี (6)
1,477
0.56
ไทยรักไทย (7)
116,773
44.06
ชาติประชาธิปไตย (8)
1,916
0.72
ชาติไทย (9)
6,467
2.44
สันติภาพ (10)
158
0.06
ถิ่นไทย (11)
4,526
1.71
พลังประชาชน (12)
394
0.15
ราษฎร (13)
407
0.15
สังคมใหม่ (14)
669
0.25
เสรีธรรม (15)
1,272
0.48
ประชาธิปัตย์ (16)
103,710
39.13
อำนาจประชาชน (17)
2,234
0.84
ประชากรไทย (18)
1,192
0.45
ไท (19)
727
0.27
ก้าวหน้า (20)
182
0.07
ชาติพัฒนา (21)
3,595
1.35
แรงงานไทย (22)
277
0.10
เผ่าไท (23)
200
0.08
สังคมประชาธิปไตย (24)
412
0.16
ชีวิตที่ดีกว่า (25)
386
0.15
พัฒนาสังคม (26)
1,038
0.39
ไทยช่วยไทย (27)
1,454
0.55
ไทยมหารัฐ (28)
293
0.11
ศรัทธาประชาชน (29)
160
0.06
วิถีไทย (30)
116
0.04
ไทยประชาธิปไตย (31)
2,824
1.07
พลังธรรม (32)
667
0.25
ชาวนาพัฒนาประเทศ (33)
463
0.17
กิจสังคม (34)
530
0.20
เกษตรมหาชน (35)
467
0.18
พลังเกษตรกร (36)
1,225
0.46
สยาม (37)
1,128
0.43
บัตรดี
265,032
96.30
บัตรเสีย
6,792
2.46
ไม่ประสงค์ลงคะแนน
3,416
1.24
ผู้มาใช้สิทธิ์เลือกตั้ง
275,230
65.66
ผู้มีสิทธิ์เลือกตั้ง
419,157
100.00

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอวังทรายพูน อำเภอเมืองพิจิตร (ยกเว้นตําบลย่านยาว ตําบลคลองคะเชนทร์ ตําบลโรงช่าง และตําบลเมืองเก่า)และกิ่งอำเภอสากเหล็ก

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอวชิรบารมี อำเภอสามง่าม อำเภอโพธิ์ประทับช้างและอำเภอเมืองพิจิตร (เฉพาะตําบลย่านยาว ตําบลคลองคะเชนทร์ ตําบลโรงช่าง และตําบลเมืองเก่า)

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอบางมูลนาก อำเภอโพทะเลและกิ่งอำเภอบึงนาราง

**เขตเลือกตั้งที่ 4**
เขตการเลือกตั้งที่ 4 ประกอบด้วยอำเภอตะพานหิน อำเภอทับคล้อและกิ่งอำเภอดงเจริญ

**ดูเพิ่ม**
 จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539- จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

**อ้างอิง**
พิจิตร
หมวดหมู่:การเลือกตั้งในจังหวัดพิจิตร
ซัมซุง กาแลคซีเอ 72

ซัมซุงกาแลคซีเอ 72 เป็น สมาร์ทโฟน แอนดรอยด์ ระดับกลางที่พัฒนาและผลิตโดย ซัมซุงอิเล็กทรอนิกส์ โทรศัพท์รุ่นนี้เปิดตัวพร้อมกับ กาแลคซี เอ 52 ในงาน Awesome Unpacked  ของ ซัมซุง เมื่อวันที่ 17 มีนาคม 2021  เป็นรุ่นต่อจาก กาแลคซี เอ 71 กาแลคซี เอ 72 ยังคงคุณสมบัติหลายอย่างของรุ่นก่อนหน้า แต่ยังรวมถึงแบตเตอรี่ 5,000 mAh ที่ได้รับการอัพเกรด ความทนทานต่อน้ำและฝุ่น ระดับ IP67 และกล้องเทเลโฟโต้ 8 MP 

**ข้อมูลจำเพาะ**

**การออกแบบ**
กาแลคซี เอ 72 มีการออกแบบที่คล้ายคลึงกับรุ่นก่อนหน้า มีจอแสดงผลแบบ Infinity-O พร้อมรูสำหรับกล้องด้านหน้าเช่นเดียวกับ กาแลคซี เอ 71 อย่างไรก็ตาม อุปกรณ์นี้มีตัวเลือกสีมากกว่าการไล่เฉดสีบน กาแลคซี เอ 71 มีให้เลือกสี Awesome Black, Awesome White, Awesome Violet และ Awesome Blue หน้าจอได้รับการปกป้องด้วย Corning Gorilla Glass 3 ส่วนกรอบและแผงด้านหลังทำจากพลาสติก มีระดับป้องกันน้ำและฝุ่นระดับ IP67

**ฮาร์ดแวร์**
กาแลคซี เอ 72 ขับเคลื่อนด้วยควอลคอมม์สแนปดรากอน 720G SoC    ที่มีกระบวนการ 8 นาโนเมตร, CPU แบบ octa-core ประกอบด้วยคลัสเตอร์ประสิทธิภาพสูงพร้อมคอร์ Kryo 465 Gold จำนวน 2 คอร์ความถี่ 2.3 GHz และคลัสเตอร์ประสิทธิภาพสูงพร้อมคอร์ Kryo 465 Silver จำนวน 6 คอร์ความถี่ 1.8 GHz และ GPU Adreno 618 และจับคู่กับ แรม 6 หรือ 8 GB และที่เก็บข้อมูลภายใน 128 GB SoC ที่ขับเคลื่อน กาแลคซี เอ 72 นั้นมีประสิทธิภาพดีขึ้นเล็กน้อยในการทดสอบประสิทธิภาพ CPU แบบคอร์เดียวเมื่อเทียบกับ SoC ของรุ่นก่อนหน้า กาแล็คซี่ เอ 71, ควอลคอมม์สแนปดรากอน 730G (หนึ่งในชิปเซ็ตเวอร์ชันของ กาแลคซี เอ 71) และ ควอลคอมม์สแนปดรากอน 730 (ชิปเซ็ตดั้งเดิมของ กาแลคซี เอ 71)  
กาแลคซี เอ 72 มาพร้อมกับหน้าจอ Super AMOLED ขนาด 6.7 นิ้ว ที่มีความสว่างสูงสุด 800 นิต อัตราส่วนภาพ 20:9 ความละเอียด 1080x2400 ความหนาแน่นพิกเซล ~393 ppi และอัตราการรีเฟรช 90 Hz จอแสดงผลยังมีรูสำหรับกล้องด้านหน้าอีกด้วย  
กาแล็คซี่ เอ 72 มาพร้อมกับกล้องหลัง 4 ตัว โดยกล้องหลักความละเอียด 64 MP พร้อมระบบป้องกันภาพสั่นไหวแบบออปติคอล (OIS) กล้องมุมกว้าง 12 MP กล้องเทเลโฟโต้ 8 MP พร้อมระบบป้องกันภาพสั่นไหวแบบออปติคอลและซูมแบบออปติคอล 3 เท่า (ไม่สูญเสียคุณภาพของภาพ) และกล้องมาโครและ 5 MP  โทรศัพท์เครื่องนี้มีความสามารถในการซูมได้ถึง 30 เท่าและมีกล้องหน้า 32 MP กล้องหลังยังมาพร้อมแฟลช LED อีกด้วย
กาแลคซี เอ 72 มี Bluetooth 5.0,  Wi-Fi 802.11 a/b/g/n/ac, แจ็คหูฟัง 3.5 มม. และ NFC มีแบตเตอรี่ความจุ 5,000 mAh ที่ไม่สามารถถอดออกได้ พร้อมรองรับชาร์จเร็ว 25W กล่องจะแถมที่ชาร์จ 25W มาด้วย ซึ่งต่างจาก กาแลคซี เอ 52 ที่มาพร้อมที่ชาร์จ 15W 
กาแลคซี เอ72 มีลำโพงสเตอริโอ เซ็นเซอร์ลายนิ้วมือใต้จอ และช่องใส่ SIM ไฮบริด

**ซอฟต์แวร์**
 แอนดรอยด์ 11 บน วันยูไอ 3/3.1- สามารถอัพเกรดเป็น แอนดรอยด์ 15 ด้วย วันยูไอ 7.0 ได้- จะได้รับการอัปเดตด้านความปลอดภัย อย่างไรก็ตาม การอัปเดตด้านความปลอดภัยไม่ใช่การอัปเดตรายเดือนเหมือนเช่น เอ 71 หรือ เอ 52 ปัจจุบันมีอยู่ในกำหนดการอัปเดตสองครั้งต่อปีของเว็บไซต์ Samsung Security 

**อ้างอิง**
Https://mobile.kapook.com/view7176.html
palm=yes
หมวดหมู่:โทรศัพท์มือถือซัมซุง
หมวดหมู่:อุปกรณ์แอนดรอยด์
หมวดหมู่:ผลิตภัณฑ์ซัมซุง
ดอยลาน (เทือกเขาผีปันน้ำ)

ดอยลาน เป็นภูเขาในประเทศไทย ซึ่งเป็นส่วนหนึ่งของเทือกเขาผีปันน้ำ ตั้งอยู่ในบริเวณตอนกลางของจังหวัดเชียงราย ทางใต้ของตัวเมืองเชียงราย ดอยลานมีความสูง ft และเป็นที่มาของชื่อ ตำบลดอยลาน ในอำเภอเมืองเชียงราย
ภูเขาแห่งนี้เป็นภูเขาหินปูนขนาดเล็กที่ตั้งอยู่ทางตอนเหนือของวัดพุทธชื่อ พระธาตุดอยลาน ซึ่งตั้งชื่อตามภูเขานี้

**ดูเพิ่ม**
 ที่ราบสูงในประเทศไทย- รายชื่อภูเขาในประเทศไทย

**อ้างอิง**
หมวดหมู่:เทือกเขาผีปันน้ำ
ลาน
หมวดหมู่:อำเภอเมืองเชียงราย
ตำบลดอยลาน

ดอยลาน เป็นตำบลหนึ่งในอำเภอเมืองเชียงราย จังหวัดเชียงราย ประเทศไทย ในปี พ.ศ. 2548 ตำบลนี้มีประชากรทั้งหมด 10,854 คน ตำบลดอยลานมีจำนวนหมู่บ้านทั้งหมด 20 หมู่บ้าน
ตำบลนี้ตั้งชื่อตามดอยลาน ซึ่งเป็นเขาหินปูนสูง 559 เมตร ที่ตั้งอยู่ในบริเวณแอ่งระหว่างเขาของเทือกเขาผีปันน้ำ

**อ้างอิง**
หมวดหมู่:ตำบลในจังหวัดเชียงราย
หมวดหมู่:อำเภอเมืองเชียงราย
เครื่องใช้ไฟฟ้า

เครื่องใช้ไฟฟ้า หรือ อุปกรณ์ไฟฟ้า (home appliance) คือ อุปกรณ์ที่เปลี่ยนจากพลังงานไฟฟ้าเป็นพลังงานรูปแบบอื่น เช่น พลังงานกล พลังงานความร้อน พลังงานเสียง พลังงานแสงสว่าง 

**เครื่องใช้ไฟฟ้าประเภทให้ความร้อน**
เครื่องทำน้ำอุ่น
*กระติดน้ำร้อนชนิดไฟฟ้า
*กระทะชนิดไฟฟ้า
*ไมโครเวฟ
*เตาอบชนิดไฟฟ้า
*ฮีตเตอร์
*เตารีด
*ไดรเป่าผม

**เครื่องใช้ไฟฟ้าประเภทพลังงานแสงสว่าง**
โทรทัศน์
*หลอดไฟฟ้า
*หน้าจอ
*โปรเจคเตอร์

**เครื่องใช้ไฟฟ้าประเภทพลังงานกล**
ตู้เย็น
*มอเตอร์
*พัดลม
*เครื่องซักผ้า
*ปั๊มน้ำ
*เครื่องปั่น
*เครื่องปรับอากาศ

**อุปกรณ์สารสนเทศ**
คอมพิวเตอร์ (คอมพิวเตอร์ตั้งโต๊ะ , แล็ปท็อป , แท็บเล็ต)
*โทรศัพท์มือถือ
*สมาร์ทโฟน
*หน้าจอ
*เครื่องพิมพ์
*กล้องวงจรปิด
*กล้องถ่ายภาพ และ กล้องถ่ายวีดีโอ

**อ้างอิง**
หมวดหมู่:เครื่องใช้ในบ้าน
หมวดหมู่:เครื่องใช้ไฟฟ้า
พลังงานไฟฟ้า

พลังงานไฟฟ้า (electrical energy) คือพลังงานที่ถ่ายโอนเมื่อประจุไฟฟ้าเคลื่อนที่ระหว่างจุดที่มีศักย์ไฟฟ้าต่างกัน หรือคือเมื่อประจุไฟฟ้าเคลื่อนที่ข้ามความต่างศักย์ไฟฟ้า เมื่อศักย์ไฟฟ้าลดลงหรือเพิ่มขึ้นงานจะเกิดขึ้นเพื่อเปลี่ยนพลังงานของระบบนั้น ปริมาณงานในหน่วยจูลนั้น ได้จากผลคูณของประจุไฟฟ้าที่เคลื่อนที่ในหน่วยคูลอมบ์ และความต่างศักย์ไฟฟ้าที่ตกคร่อมในหน่วยโวลต์
โดยปกติแล้ว พลังงานไฟฟ้าจะขายเป็นกิโลวัตต์ชั่วโมง (1 kW·h = 3.6 MJ) ซึ่งเป็นผลคูณของกำลังไฟฟ้าในหน่วยกิโลวัตต์ คูณด้วยเวลาทำงานเป็นชั่วโมง บริษัทสาธารณูปโภคด้านไฟฟ้าจะวัดพลังงานโดยใช้มิเตอร์ไฟฟ้า ซึ่งจะเก็บผลรวมของพลังงานไฟฟ้าที่ส่งให้ลูกค้า
เครื่องทำความร้อนไฟฟ้าเป็นตัวอย่างหนึ่งของการแปลงพลังงานไฟฟ้าเป็นพลังงานความร้อน เครื่องทำความร้อนไฟฟ้าประเภทที่ง่ายที่สุดและพบได้ทั่วไปใช้ความต้านทานไฟฟ้าในการแปลงพลังงานนอกจากนี้ยังมีวิธีอื่น ๆ ในการใช้พลังงานไฟฟ้า ประจุไฟฟ้าจะเคลื่อนที่เป็นกระแสไฟฟ้าในขดลวดทำความร้อนซึ่งมีความต่างศักย์ระหว่างปลายทั้งสอง โดยพลังงานจะถูกถ่ายโอนจากประจุไปยังขดลวดดังกล่าว ทำให้อุณหภูมิของขดลวดและพลังงานความร้อนเพิ่มขึ้น เมื่อประจุสูญเสียพลังงานศักย์ไป

**การผลิตไฟฟ้า**
การผลิตไฟฟ้าเป็นกระบวนการสร้างพลังงานไฟฟ้าจากพลังงานรูปแบบอื่น
หลักการพื้นฐานของการผลิตไฟฟ้าถูกค้นพบในช่วงคริสต์ทศวรรษ 1820 และต้นคริสต์ทศวรรษ 1830 โดยไมเคิล ฟาราเดย์ นักวิทยาศาสตร์ชาวอังกฤษ วิธีการพื้นฐานของเขายังคงใช้มาจนถึงทุกวันนี้ กระแสไฟฟ้าถูกสร้างขึ้นโดยการเคลื่อนที่ของลวดหรือแผ่นจานทองแดงระหว่างขั้วของแม่เหล็ก
หน่วยผลิตไฟฟ้า ถือเป็นขั้นแรกในการส่งไฟฟ้าไปยังผู้บริโภค กระบวนการอื่น ๆ เช่น การส่งไฟฟ้า การจำหน่ายไฟฟ้า การกักเก็บและนำกลับมาผลิตพลังงานไฟฟ้าใหม่โดยวิธีการสูบกลับนั้น มักดำเนินการโดยหน่วยงานอุตสาหกรรมพลังงานไฟฟ้า
ไฟฟ้าส่วนใหญ่มักจะผลิตที่โรงไฟฟ้าโดยเครื่องกำเนิดไฟฟ้าแบบเครื่องกลไฟฟ้า ซึ่งขับเคลื่อนด้วยเครื่องยนต์ความร้อนที่ใช้การเผาไหม้ทางเคมีหรือปฏิกิริยานิวเคลียร์ฟิชชันเป็นหลัก แต่ยังรวมถึงวิธีการอื่น ๆ เช่น พลังงานจลน์ของน้ำที่ไหลและลม มีเทคโนโลยีอื่น ๆ อีกมากมายที่สามารถใช้ในการผลิตไฟฟ้าได้ เช่น แผงรับพลังงานแสงอาทิตย์ และพลังงานความร้อนใต้พิภพ

**อ้างอิง**

**แหล่งข้อมูลอื่น**
 พลังงานไฟฟ้า
หมวดหมู่:ไฟฟ้า
หมวดหมู่:รูปแบบของพลังงาน
หมวดหมู่:ปริมาณแม่เหล็กไฟฟ้า
เครื่องทดสอบแบตเตอรี่

เครื่องทดสอบแบตเตอรี่
เครื่องทดสอบแบตเตอรี่ (battery tester) คืออุปกรณ์อิเล็กทรอนิกส์ที่ใช้สำหรับตรวจสอบสถานะของ แบตเตอรี่ไฟฟ้า ตั้งแต่อุปกรณ์ที่ใช้ในการทดสอบประจุที่อยู่ในเซลล์และ/หรือแรงดันไฟฟ้าขาออก ไปจนถึงการทดสอบสภาพของแบตเตอรี่อย่างละเอียด เช่น ความสามารถในการสะสมประจุและข้อบกพร่องใด ๆ ที่อาจส่งผลต่อประสิทธิภาพและความปลอดภัยของแบตเตอรี่

**เครื่องทดสอบแบตเตอรี่แบบง่าย**
เครื่องทดสอบแบตเตอรี่ที่ง่ายที่สุดคือ แอมมิเตอร์กระแสตรง (DC) ซึ่งแสดงอัตราการประจุของแบตเตอรี่ โวลต์มิเตอร์กระแสตรง (DC) ก็สามารถใช้เพื่อประเมินอัตราการประจุของแบตเตอรี่ได้ หากทราบแรงดันไฟฟ้าตามชื่อ

**เครื่องทดสอบแบตเตอรี่แบบรวม**
มีเครื่องทดสอบแบตเตอรี่แบบรวมหลายประเภท แต่ละประเภทมีวิธีการทดสอบตามสภาพที่แตกต่างกันออกไป ขึ้นอยู่กับชนิดของแบตเตอรี่ที่กำลังทดสอบ เช่น การทดสอบ "421" สำหรับ แบตเตอรี่ตะกั่ว-กรด ของ แบตเตอรี่ยานยนต์ หลักการทั่วไปของเครื่องทดสอบเหล่านี้อยู่บนพื้นฐานของข้อเท็จจริงเชิงประจักษ์ว่า หลังจากจ่ายกระแสไฟฟ้าที่กำหนดเป็นระยะเวลาหนึ่ง แรงดันไฟฟ้าขาออกที่เกิดขึ้นจะแสดงสภาพโดยรวมของแบตเตอรี่ เมื่อเปรียบเทียบกับแบตเตอรี่ที่สมบูรณ์

**อ้างอิง**

**แหล่งข้อมูลอื่น**
 Power Equipment Engine Technology by Edward Abdo- Automotive Technology: A Systems Approach by Jack Erjavec- Wharton on Dynamic Competitive Strategy edited by George S. Day, David J. Reibstein- The Entrepreneurial Mindset by Rita Gunther McGrath, Ian C. MacMillan Harvard Business Press, 2000
หมวดหมู่:อุปกรณ์ไฟฟ้า
หมวดหมู่:แบตเตอรี่
ศักเคียส

ศักเคียส (Zacchaeus บางครั้งสะกดว่า Zaccheus; Ζακχαῖος, Zakchaîos; Zakay, "บริสุทธิ์, ไร้เดียงสา") เป็นหัวหน้าคนเก็บภาษีที่เมืองเยรีโคในคัมภีร์ไบเบิล ศักเคียสเป็นที่รู้จักจากเรื่องความเชื่อที่ปีนต้นมะเดื่อเพื่อจะได้มองเห็นพระเยซูและจากเรื่องความเอื้อเฟื้อที่บริจาคทรัพย์สินของตนครึ่งหนึ่งให้คนยากจน

**อ้างอิง**

**แหล่งข้อมูลอื่น**
ศักเคียส
หมวดหมู่:สาวกของพระเยซู
หมวดหมู่:นักบุญจากแผ่นดินศักดิ์สิทธิ์
หมวดหมู่:พระวรสารนักบุญลูกา
หมวดหมู่:นักบุญจากพันธสัญญาใหม่
หมวดหมู่:ต้นไม้ในศาสนาคริสต์
หมวดหมู่:ระบบไฟฟ้า

ระบบไฟฟ้า ใช้ในการก่อสร้างอาคารและโครงสร้าง
หมวดหมู่:วัสดุก่อสร้าง
หมวดหมู่:ไฟฟ้า
หมวดหมู่:ระบบฟิสิกส์
หมวดหมู่:แรงดันไฟฟ้า

หมวดหมู่:แม่เหล็กไฟฟ้า
หมวดหมู่:ระบบไฟฟ้า
หมวดหมู่:ปริมาณทางกายภาพ
หมวดหมู่:ศักย์
ทูรทรรศัน

ทูรทรรศัน (อักษรโรมัน: Doordarshan, ย่อเป็น DD; lit|โทรทัศน์) เป็นผู้แพร่ภาพโทรทัศน์สาธารณะของรัฐ ก่อตั้งโดยรัฐบาลอินเดียในปี 1959 โดยมีกระทรวงข้อมูลและการแพร่ภาพ โดยเป็นหนึ่งในสองแผนกย่อยของปรสรรภารตี ทูรทรรศันเป็นหนึ่งในองค์การแพร่ภาพโทรทัศน์ที่ใหญ่ที่สุดในอินเดียในแง่ของสิ่งอำนวยความสะดวกและสตูดิโอ นอกจากแพร่ภาพโทรทัศน์แล้ว ยังให้บริการวิทยุ และทางออนไลน์ 
ปัจจุบัน ทูรทรรศัน ให้บริการในสตูดิโอ 46 แห่ง และช่องโทรทัศน์ 33 ช่อง ซึ่งได้แก่สองช่องที่แพร่ภาพทั่วทั้งประเทศ คือ DD National และ DD News ช่องดาวเทียมที่แพร่ภาพระดับภูมิภาค 17 ช่อง, เครือข่ายระดับรัฐ 11 ช่อง, ช่องโทรทัศน์นานาชาติ (DD India), ช่องกีฬา (DD Sports), DD Bharati, ช่องวัฒนธรรมและข้อมูลข่าวสาร DD Urdu และช่องการเกษตร DD Kisan

**ข้อวิจารณ์**
ในสมัยดิเอเมอร์เยนซี ช่องทูรทรรศันถูกใช้งานเพื่อแพร่โฆษณาชวนเชื่อของรัฐ และในระหว่างปฏิบัติการณ์ดาวน้ำเงินในปี 1984 มีการรายงานข่าวเฉพาะจากแหล่งข้อมูลของรัฐซึ่งบางส่วนถูกตรวจพบภายหลังว่าไม่จริง ในปี 2004 ช่องยังเซ็นเซอร์สารคดีเกี่ยวกับชยประกาศ นารายัณ ผู้นำฝ่ายค้านสมัยดิเอเมอร์เยนซี 
ในปี 2014 ช่องเผยแพร่บทปราศรัยความยาว 70 นาทีเนื่องในโอกาสวันวิชัยทัศมี ของผู้นำราษฏริยสวยัมเสวกสังฆ์ (RSS) โมหัน ภควัต รัฐบาลของโมทีในเวลานั้นถูกวิจารณ์ว่าเป็นการนำสื่อสารธารณะไปใช้งาน "โดยไม่ถูกต้อง"
นับตั้งแต่การแพร่ภาพโทรทัศน์โดยเอกชนได้รับการรับรองในปี 1991 ยอดเข้าชมของทูรทรรศันลดลงอย่างมาก กระนั้นช่องยังคงได้รับเงินจากการโฆษณามากมาย อันเนื่องมาจากข้อบังคับผู้โฆษณาทางช่องต้องทำการประมูลด้วยจำนวนเงินมากที่สุดขณะแพร่ภาพเหตุการณ์ระดับชาติและแมตช์คริกเก็ต

**อ้างอิง**
หมวดหมู่:รัฐบาลอินเดีย
หมวดหมู่:สถานีวิทยุ
หมวดหมู่:สถานีโทรทัศน์ในประเทศอินเดีย
หมวดหมู่:ธุรกิจการสื่อสาร
หมวดหมู่:สื่อมวลชนในประเทศอินเดีย
หมวดหมู่:บริษัทของอินเดีย
หมวดหมู่:บริษัทที่ตั้งอยู่ในเดลี
เทวปาหาร

เทวปาหาร (อักษรโรมัน: Deopahar; หุบเขาเทวะ) หรือ เทวบรรพต (อักษรโรมัน: Deoparvat) เป็นแหล่งโบราณคดีในนุมาลีครห์ อำเภอโคลาฆาฏ รัฐอัสสัม ประเทศอินเดีย ประติมากรรมและซากสิ่งปลูกสร้างที่พบเป็นตัวอย่างชั้นเยี่ยมของการผสานระหว่างศิลปะอารยันพราหมณีกับศิลปกรรมพื้นถิ่น ปัจจุบันเทวปาหารอยู่ภายใต้อาณาเขตอุทยานประวัติศาสตร์โดยกองกำกับดูแลโบราณคดี และยังเป็นแหล่งท่องเที่ยวสำคัญของรัฐอัสสัม จากซากที่หลงเหลือในปัจจุบันทำให้เชื่อว่าสร้างไม่เสร็จแต่แรกหรืออาจะเสียหายจากแผ่นดินไหวในปี 1897
ผู้ปบูกและค้าชาชาวอังกฤษ ทอมัส การ์ดทาย (Thomas Guardthei) เป็นบุคคลแรกที่ชี้ให้เห็นถึงความสำคัญและความสลับซับซ้อนของซากโบสถ์พระศิวะที่เทวปาหาร โบสถ์พระศิวะนี้สร้างขึ้นจากหินบนพื้นหินก้อนเดียว (monolithic floor) เพดานเป็นหินแผ่นใหญ่ที่สลักเป็นรูปดอกบัวและวิทยาธร ประติมากรรมหินจำนวนมากที่เทวปาหารแกะสลักมาจากหินยุคก่อนคัมเบรีย หินที่ฐานเชื่อมเข้าด้วยกันโดยใช้จะงอยเหล็ก (iron hinges) 
ประติมากรรมต่าง ๆ ที่พบยังมีทั้งประติมากรรมแสดงรูปของอัปสร, พระวิษณุ, พระทวารบาลศิวะ, พระคเณศ, พระยม, พระสูรยะ, และวิทยาธร คนธรรพ์ รูปสลัก "อเปศวรี" ซึ่งเป็นรูปอัปสรสามหัวถือเป็นประติมากรรมที่งดงามที่สุดชิ้นหนึ่งจากเทวปาหาร ปัจจุบันประติมากรรมส่วนใหญ่จากเทวปาหารนำไปเก็บรักษาและจัดแสดงที่โบสถ์พระศิวะในนุมาลีครห์ และพิพิธภัณฑ์รัฐอัสสัมในเมืองคุวาหาฏี นักโบราณคดี จี. ภูยัน (G. Bhuyan) บรรยายประติมากรรมเหล่านี้ว่าโดดเด่นเป็นพิเศษและแสดงให้เห็นถึงพัฒนาการของศิลปกรรมพื้นถิ่นอัสสัมที่พัฒนาในศตวรรษที่ 10

**อ้างอิง**
หมวดหมู่:แหล่งโบราณคดีในประเทศอินเดีย
หมวดหมู่:สิ่งก่อสร้างในรัฐอัสสัม
อำเภออิ้ง

อำเภออิ้ง หรือ อิ้งเซี่ยน (p=Yìng Xiàn) เป็นอำเภอทางเหนือของมณฑลชานซี ประเทศจีน ในเขตนครชั่วโจว
อำเภออิ้งเป็นที่รู้จักดีจากเจดีย์วัดฝอกง สร้างขึ้นในปี 1056 และเป็นหนึ่งในสิ่งปลูกสร้างไม้ที่สูงที่สุดในประวัติศาสตร์โลก

**ภูมิอากาศ**

**อ้างอิง**

**แหล่งข้อมูลอื่น**
 www.xzqh.org zh
หมวดหมู่:วิศวกรรมชีวเคมี

หมวดหมู่:วิศวกรรมเคมี
หมวดหมู่:เทคโนโลยีชีวภาพ
หมวดหมู่:วิศวกรรมชีวภาพ
หมวดหมู่:ชีวเคมี